

 	 

	Spitalul Clinic de Nefrologie “Dr. Carol Davila”, cu sediul în Bucuresti, Cal.Grivitei,  nr. 4, sector 1, în conformitate cu prevederile Ordinului ministrului sănatății nr.166/2023 organizează concurs pentru ocuparea, pe perioadă nedeterminată, a urmatoarelor posturi vacante:
· 1 post vacant, normă întreagă de Medic specialist, confirmat în specialitatea Urologie;

	Pentru înscrierea la concurs, candidații vor depune un dosar care va cuprinde următoarele documente:
	a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice (HG nr. 1.336/2022);
	 b) copia de pe diploma de licență și certificatul de medic specialist;
	c) copie a certificatului de membru al organizației profesionale cu viza pe anul în curs;
	d) dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare;
	e) acte doveditoare pentru calcularea punctajului prevăzut în anexa nr. 3 la ordinul 166/2023;
	f) certificat de cazier judiciar sau, după caz, extrasul de pe cazierul judiciar;
	g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
	h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
	i) copia actului de identitate sau orice alt document care atestă identitatea, potrivit legii, aflate în termen de valabilitate;
	j) copia certificatului de căsătorie sau a altui document prin care s-a realizat schimbarea de nume, după caz;
	k) curriculum vitae, model comun european;
	
	Documentele prevăzute la lit. d) și f) sunt valabile 3 luni și se depun la dosar în termen de valabilitate. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.- Formularul A5, Copiile de pe actele prevăzute la alin. (2) lit. b), c), i) și j), precum și copia certificatului de încadrare într-un grad de handicap prevăzut la alin. (6), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

	Tematica și bibliografia de concurs sunt cele afisate pe site-ul Ministerului Sanatatii pentru postul de medic specialist, specialitatea Urologie si pe site-ul Spitalului Clinic de Nefrologie „Dr. Carol Davila”.

	Concursul pentru ocuparea postului vacant de medic constă în următoarele etape:
	a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin;
	b) proba scrisă;
	c) proba clinică sau practică, în funcție de specificul postului publicat la concurs.
	
	Se pot prezenta la următoarea etapă numai candidații declarați admiși la etapa precedentă.

CALENDARUL DE DESFASURARE A CONCURSULUI:

07.09.2026 – 18.09.2026 - Perioada de depunere a dosarelor de inscriere la concurs;
21.09.2026 - Selectia dosarelor de înscriere la concurs (Proba A), stabilirea punctajului rezultat din analiza si evaluarea activitatii profesionale a canditatilor (proba D);
22.09.2026 - Afisarea rezultatelor (admis/respins) privind proba A şi pentru proba D;
23.09.2026 - Depunere contestaţii pentru proba A si proba D;
25.09.2026 - Afisare rezultatele contestaţii pentru proba A si proba D;
28.09.2026 - Proba scrisa;
29.09.2026 - Afisare rezultate a probei scrise;
30.09.2026 - Depunere contestații proba scrisă;
02.10.2026 - Afisare rezultatele contestatiei pentru proba scrisa;
05.10.2026 - Proba practica/proba clinica;
06.10.2026 - Afisare rezultate pentru proba practica /proba clinica;
07.10.2026 - Depunere contestatii pentru proba practica;
08.10.2026 - Afisare rezultate contestatii pentru proba practica;
09.10.2026 - Afisare rezultate finale;

	Inscrierile la concurs se fac in termen de 10 zile calendaristice lucratoare de la apariţia anunţului pe site-ul spitalului, la sectiunea Informatii utile – Posturi si posturi.gov.ro.
	Toate comunicarile se vor face pe site-ul spitalului si la avizier.
	Dosarele de concurs se depun la Serviciul RUNOS, SSM, SU si Juridic (Corp A etaj 4), începând cu data de 07.09.2026 până pe data de 18.09.2026, orele 13.00. Programul Serviciului RUNOS, SSM, SU si Juridic: Luni – Joi: 8.00 – 14.00, Vineri: 8.00 – 13.00.




